section_heading: Smrt
paragraph_text: Tijekom ofenzive jedinice pod Berrerovim zapovjedništvom su najuspješnije u gonjenju razbijenih Talijana, te zarobljavaju veliki broj talijanskih vojnika. Berrer dobiva izvještaj da su njegove jedinice okupirale Udine, te kreće automobilom prema navedenom gradu. Primljeni izvještaj je međutim, bio pogrešan, te je Berrerov automobil u mjesto San Gottardo ušao prije nego što su isti zauzele njemačke jedinice. U mjestu se nalazilo talijansko pješaštvo, te su talijanski vojnici 28. listopada 1917. ubili Berrera kada je isti ulazio u svoj automobil.